ועדת הכנסת, כנסת 19, פרוטוקול מספר 129, 2014-12-01 11:00

חוק הבאות: < א.

חוק הבאות: הצעת חוק לקידום השקעות בחברות הפועלות בתחומי הטכנולוגיה העילית (היי-טק) (תיקוני חקיקה) סעיף 1 (2)(ב), התשע"ה-2014;>

יריב לוין: בוקר טוב.

יריב לוין: אני פותח את הישיבה, ואני שמח להתכבד בנוכחותם של חברי הכנסת לשעבר פנחסי וביבי, שכנראה באו כדי להזכיר לכולנו לקראת הפגישה שתתקיים הערב, שזה לפעמים קורה יותר מהר ממה שחושבים.

יריב לוין: לפעמים הופכים לחברי כנסת לשעבר יותר מהר ממה שאנשים לפעמים מבינים.

רפאל פנחסי: אבל האמן לי, יש חיים גם אחרי הכנסת.

רפאל פנחסי: אולי אפילו טובים יותר, מבחינתי בכל אופן.

רפאל פנחסי: לא נהניתי מהילדים שלי, הייתי כל הזמן עבד נרצע לציבור.

רפאל פנחסי: היום אני מסתובב עם הנכדים, מטייל אתם, יש לי זמן.

רפאל פנחסי: אין חיים יותר טובים מזה.

יגאל ביבי: לומד "דף יומי".

יריב לוין: כמעט הייתי אומר שיש עתיד.

רפאל פנחסי: לא, לא יש עתיד.

רפאל פנחסי: את זה לא אמרתי.

יריב לוין: אבל נדמה לי שאחרי שנתיים זה בכל זאת קצת מהר.

רפאל פנחסי: זה נכון.

רפאל פנחסי: אתם תעשו תקדים.

יריב לוין: יש לנו שורה של נושאים על סדר-היום.

יריב לוין: אתחיל בסעיף ראשון, בקשת יו"ר ועדת הכלכלה למיזוג הצעות חוק הבאות: א.

יריב לוין: הצעת חוק לקידום השקעות בחברות הפועלות בתחומי הטכנולוגיה העילית (היי-טק) (תיקוני חקיקה) סעיף 1 (2)(ב), התשע"ה-2014; ב.

יריב לוין: הצעת חוק ניירות ערך (תיקון - מימון חברתי לעסקים), התשע"ד-2014.

יריב לוין: על-פי מכתבו מיום 12 בנובמבר 2014, מדובר בהצעת חוק ממשלתית שהכנסת החליטה לפצל אותה בהתאם להוראת סעיף 84(ב) לתקנון.

יריב לוין: חלק אחד מתוך ההצעה הועבר לדיון בוועדת הכלכלה.

יריב לוין: ועדת הכלכלה החליטה למזג את הצעת החוק הפרטית עם אותו חלק שעובר אליה מהצעת החוק הממשלתית, מאחר שהם עוסקים באותו נושא.

יריב לוין: זאת גם הסיבה שאישרנו בשעתו את הפיצול, ולכן מן הסתם ראוי ונכון לאשר גם את בקשת המיזוג.

יריב לוין: מי בעד?

יריב לוין: מי נגד?

יריב לוין: בעד – רוב

יריב לוין: נמנעים – אין

יריב לוין: פה אחד.

יריב לוין: הבקשה אושרה.

יריב לוין: <א.

יריב לוין: הצעת חוק הדואר (תיקון - פרטי חובה בהודעה בדבר משלוח דואר רשום), התשע"ג-2013;>

יריב לוין: <ג.

יריב לוין: הצעת חוק הדואר (תיקון - פרטי חובה בהודעה בדבר משלוח דואר רשום), התשע"ד-2014>

יריב לוין: אני עובר לסעיף הבא, בקשת יו"ר ועדת הכלכלה למיזוג הצעות חוק הבאות: א.

יריב לוין: הצעת חוק הדואר (תיקון - פרטי חובה בהודעה בדבר משלוח דואר רשום), התשע"ג-2013; ב.

יריב לוין: הצעת חוק הדואר (תיקון מס' 12) (רישום פרטי שולח על גבי דבר דואר רשום וציונם בהודעה), התשע"ד-2014; ג.

יריב לוין: הצעת חוק הדואר (תיקון - פרטי חובה בהודעה בדבר משלוח דואר רשום), התשע"ד-2014.

יריב לוין: שוב, מדובר בהצעות באותו נושא, באותו עניין.

אורי מקלב: נדמה לי שאתה חתום על אחת מהן.

יריב לוין: כן, בוודאי, בהובלתך.

יריב לוין: אני מציע שנאשר גם את הבקשה הזאת, שכמובן לא יכולה להיות עליה מחלוקת.

יריב לוין: מי בעד? מי נגד?

יריב לוין: מי נמנע?

יריב לוין: בעד – רוב

יריב לוין: נמנעים – אין

יריב לוין: פה אחד.

יריב לוין: אין מתנגדים, אין נמנעים.

יריב לוין: הבקשה אושרה.

יריב לוין: 3.

יריב לוין: חילופי אישים בוועדה המשותפת של ועדת העלייה, הקליטה והתפוצות וועדת החוץ והביטחון לנושא: "משא ומתן תוך העדר התייחסות למאבק הפליטים היהודים יוצאי ארצות ערב להכרה ולפיצויים" הצעה לסדר היום של חה"כ נסים זאב>

יריב לוין: אני עובר לנושא הבא, חילופי אישים בוועדה המשותפת של ועדת העלייה, הקליטה והתפוצות וועדת החוץ והביטחון לנושא: "משא ומתן תוך העדר התייחסות למאבק הפליטים היהודים יוצאי ארצות ערב להכרה ולפיצויים", הצעה לסדר היום של חה"כ נסים זאב.

יריב לוין: ועדת הכנסת החליטה בישיבה מיום י"ט באייר התשע"ד, 19 במאי 2014, כי ההצעה לסדר-היום בנושא הזה שקראתי קודם, של חבר הכנסת זאב, תידון בוועדה משותפת של ועדת העלייה, הקליטה והתפוצות וועדת החוץ והביטחון, שבהרכבה שישה חברים.

יריב לוין: בראשה עומד חבר הכנסת זאב.

יריב לוין: יושב-ראש ועדת העלייה, הקליטה והתפוצות, חבר הכנסת רזבוזוב, הודיע כי הוא מבקש שחבר הכנסת זאב אלקין יכהן בוועדה במקומו של חבר הכנסת ראובן ריבלין שנבחר לנשיא המדינה, והדבר הזה הוא כמובן על דעת סיעת הליכוד.

יריב לוין: לכן אני מבקש את אישורכם לשינוי הזה.

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – רוב

יריב לוין: נמנעים – אין

יריב לוין: פה אחד.

יריב לוין: אין מתנגדים, אין נמנעים.

יריב לוין: הבקשה אושרה.

יריב לוין: הנושא הבא, בקשת יושב-ראש הכנסת לשינוי זמני ישיבות הכנסת בשבוע שבו חל חג החנוכה.

יריב לוין: מזכירת הכנסת, בבקשה.

ירדנה מלר-הורוביץ: בוקר טוב.

ירדנה מלר-הורוביץ: כפי שאתם רואים, יושב-ראש הכנסת מבקש, כמדי שנה, לייחד ישיבות בשעות שונות בשבוע שבו חל חג החנוכה.

ירדנה מלר-הורוביץ: ביום שלישי, כ"ד בכסלו, ה-16 בדצמבר, זה נר ראשון של חנוכה.

ירדנה מלר-הורוביץ: זה בדרך כלל נר שחברי הכנסת מעדיפים כל אחד לנסוע לביתו ולהדליק שם את הנר, ולכן, כדי לא לפגוע בישיבות הוועדות, תקיימנה הוועדות את הישיבות שלהן.

ירדנה מלר-הורוביץ: בשעה 13:00 תיפתח המליאה, לבקשת היושב-ראש, ותסתיים לא יאוחר מהשעה 15:00, כדי לאפשר לצפוניים, לדרומיים ביותר, להגיע לביתם להדלקת הנר.

ירדנה מלר-הורוביץ: מחשיך יחסית מוקדם.

ירדנה מלר-הורוביץ: ביום רביעי, כ"ה בכסלו, שזה נר שני של חנוכה, הכנסת תיפתח רגיל ב-11:00, אבל תסתיים לא יאוחר מהשעה 15:00.

ירדנה מלר-הורוביץ: ביום שני, שבוע שלאחר מכן, ל' בכסלו, 22 בדצמבר 2014, נר שביעי של חנוכה, שוב הוועדות תוכלנה לעבוד בבוקר.

ירדנה מלר-הורוביץ: ישיבת המליאה תיפתח ב-13:00, תסתיים לא יאוחר מהשעה 16:00.

ירדנה מלר-הורוביץ: באותו יום, מיד בתום המליאה, חברי הכנסת מוזמנים להדלקת נר שביעי של חנוכה עם יושב-ראש הכנסת.

ירדנה מלר-הורוביץ: ביום שלישי, א' בטבת התשע"ה, 23 בדצמבר 2014, נר שמיני של חנוכה, ישיבת הכנסת תיפתח בשעה 13:00 ותסתיים לא יאוחר מהשעה 16:00.

אורי מקלב: יש ערב אחד שנגמר בשעה 16:00 ושאר הימים בשעה 15:00.

אורי מקלב: למה?

ירדנה מלר-הורוביץ: זאת הצעה.

אורי מקלב: בימי שלישי ישיבות המליאה לא מתארכות יותר משעתיים.

אורי מקלב: לכן אני מציע שבחנוכה נסיים בשעה 15:00.

ירדנה מלר-הורוביץ: יכול להיות שכאשר הכינו את ההצעה חשבו שיהיה תקציב ושיהיו דברים שנרצה כן להספיק לדון בהם.

ירדנה מלר-הורוביץ: אבל מכיוון שהכול השתנה, זה לשיקולכם.

מאיר שטרית: סדר היום הוא רגיל?

מאיר שטרית: יהיו הצעות חקיקה ואי-אמון?

ירדנה מלר-הורוביץ: בימי שני, אי-אמון בוודאי.

ירדנה מלר-הורוביץ: אם יגישו כמובן.

מאיר שטרית: והצעות לסדר-היום ביום רביעי שבחנוכה?

ירדנה מלר-הורוביץ: כמה שיספיקו.

ירדנה מלר-הורוביץ: יש סדר-יום.

ירדנה מלר-הורוביץ: יתחילו בשאילתות דחופות, לפי התקנון.

אורי מקלב: אני חושב שצריך להסכים שביום שלישי נסיים בשעה 15:00.

אורי מקלב: הרי יום רביעי שלאחר מכן הוא ארוך.

מאיר שטרית: נכון.

יריב לוין: אם כך, ביום שלישי א' בטבת אתה מציע שנסיים בשעה 15:00?

אורי מקלב: כן.

בועז טופורובסקי: אז אי-אפשר להתחיל ב-12:00?

יריב לוין: לא.

יריב לוין: עדיף שיהיה זמן לוועדות.

יריב לוין: הן אולי עוד יכולות לעשות משהו במצב הזה.

יריב לוין: ביום שלישי טוב יותר להשאיר את הזמן לוועדות, זה יותר נכון.

יריב לוין: מי בעד ההצעה הזאת, עם התיקון של חבר הכנסת אורי מקלב?

יריב לוין: מי נגד?

יריב לוין: מי נמנע?

יריב לוין: בעד – רוב

יריב לוין: נמנעים – אין

יריב לוין: פה אחד.

יריב לוין: אין מתנגדים, אין נמנעים.

יריב לוין: ההצעה אושרה.

יריב לוין: 5.

יריב לוין: קביעת ועדה לדיון בהצעת חוק העונשין (תיקון מס' 120) (יידוי או ירי של אבן או חפץ אחר), התשע"ה-2014>

יריב לוין: אני עובר לנושא קביעת ועדה לדיון בהצעת חוק העונשין (תיקון מס' 120) (יידוי או ירי של אבן או חפץ אחר), התשע"ה-2014.

יריב לוין: היו הצעות להעביר לוועדת החוקה או לוועדת הפנים.

יריב לוין: ישנה הסכמה בין ראשי שתי הוועדות הרלוונטיות, שהנושא הזה יעבור לוועדת החוקה.

יריב לוין: מדובר גם בתיקון לחוק העונשין, לכן זה גם המקום הנכון.

יריב לוין: לפיכך, מי בעד לאשר העברה לוועדת החוקה?

יריב לוין: מי נגד?

יריב לוין: מי נמנע?

יריב לוין: בעד – רוב

יריב לוין: נמנעים – אין

יריב לוין: פה אחד.

יריב לוין: אין מתנגדים ואין נמנעים.

יריב לוין: גם הדבר הזה אושר.

יריב לוין: אנחנו עוברים לנושא המלצת הוועדה הציבורית לקביעת שכר ותשלומים אחרים לחברי הכנסת שעניינה הפעם תשלומים עבור טלפון ועיתון לחברי הכנסת לשעבר.

יריב לוין: ארבל, בבקשה.

<ארבל אסטרחן: אציג את הדברים בקצרה, כי הכול כתוב בהמלצות שבפניכם, שהונחו גם על שולחן הכנסת.

<ארבל אסטרחן: אל הוועדה הציבורית הועבר נושא התשלומים שמקבלים חברי הכנסת לשעבר עבור טלפון ועיתון.

<ארבל אסטרחן: ברקע ההחלטה שלה עמדו שלושה עניינים עיקריים.

<ארבל אסטרחן: האחד זה נושא המיסוי.

<ארבל אסטרחן: כל חברי הכנסת לשעבר זכאים לתשלומי טלפון ועיתון.

<ארבל אסטרחן: בעבר התשלומים האלה היו לכל החיים, ובסוף הכנסת ה-16 קיבלו תיקון להחלטה שלפיה מי שהחל לכהן מהכנסת ה-17 זכאי לתשלומים האלה לשנה אחת בלבד מיום סיום כהונתו.

<ארבל אסטרחן: נכון להיום התשלומים האלה, בין אם הם לכל החיים ובין אם הם לתקופה של שנה, הם לרוב האנשים בסכום של כ-1,000 שקלים לשנה כפול מספר שנות הכהונה, עד כ-10,000 שקלים.

<ארבל אסטרחן: זה מבחינת הטלפונים.

<ארבל אסטרחן: וכן מנוי לעיתון יומי.

אורי מקלב: אמרת בהתחלה שהם זכאים לשנה אחת.

<ארבל אסטרחן: אלה שהחלו מהכנסת ה-17.

אורי מקלב: לא משנה כמה שנים הם היו?

<ארבל אסטרחן: לפני כמה שנים עשו מהלך רוחבי שהפסיק את כל הזכויות שפעם היו לכל החיים.

<ארבל אסטרחן: פעם חברי כנסת היו זכאים לטלפונים ולעיתונים לכל החיים.

<ארבל אסטרחן: ראש ממשלה היה זכאי ללשכה ורכב לכל החיים.

<ארבל אסטרחן: כנ"ל יושב-ראש הכנסת.

<ארבל אסטרחן: נשיא המדינה היה זכאי לדירת שרד ורכב ולשכה לכל החיים.

<ארבל אסטרחן: אף אחד יותר לא זכאי לכל החיים.

<ארבל אסטרחן: נשיא זכאי לשבע שנים.

<ארבל אסטרחן: היו כל מיני סיבות, זאת החלטה שכבר התקבלה לפני כמה שנים.

<ארבל אסטרחן: יושב-ראש הכנסת זכאי רק לחמש שנים.

<ארבל אסטרחן: כנ"ל ראש הממשלה.

יריב לוין: מה שבדרך כלל קורה הוא התהליך הבא: באים חברי כנסת שיושבים בכיסא הזה ובכיסאות של הוועדה הזאת, והם מקבלים החלטה שחלה על הבאים אחריהם, באופן פופוליסטי.

יריב לוין: צריך לומר את האמת, באופן פופוליסטי הם מקבלים מחיאות כפיים על כך שהם שינו, תוך שהם שמרו לעצמם על כל זכויותיהם.

יריב לוין: זה מה שקורה כאן.

רפאל פנחסי: כמו שעשיתם עם הפנסיה.

רפאל פנחסי: העיקר לקבל כותרת בעיתון.

רפאל פנחסי: הם שוכחים שמחר גם הם יכולים להיות חברי כנסת לשעבר.

יריב לוין: אנחנו לא עשינו כלום.

יריב לוין: את המציאות הזאת אנחנו ירשנו.

יריב לוין: לצערי הרב, ואמרתי את זה בכמה הזדמנויות ואני חוזר ואומר, אני חושב שהגיע הזמן ליצור איזשהו שינוי יסודי בכלל בכל המערכת הזאת.

יריב לוין: אני חושב ששכר נושאי המשרה בכל שלוש רשויות השלטון צריך להיות זהה.

יריב לוין: לא יכול להיות שיהיו פערים של עשרות רבות של אחוזים, עד כדי כך שמגיעים למצב אבסורדי ששופטי שלום בראשית דרכם מרוויחים כמו חבר כנסת ותיק.

יריב לוין: אני חושב שאלה מצבים בלתי סבירים, בלתי הגיוניים.

יריב לוין: אני בכלל חושב שטוב נעשה אם כל העניין הזה בכלל יצא מאתנו.

יריב לוין: אמרתי כמה וכמה פעמים שראוי ונכון להעביר חוק שיישר, יקבע דירוג.

יריב לוין: יחלק את נושאי המשרה ברשויות השלטון לדירוגים, יקבע אחידות בשכר בכל אחד מהדירוגים האלה ויוציא לגוף חיצוני שיקבע את השכר עבור כולם.

יריב לוין: אבל באמת עבור כולם באופן שווה לחלוטין.

יריב לוין: בכלל, גם המציאות שבה שכר חברי הכנסת נמצא כאן ושכר השופטים והשרים נמצא בוועדת הכספים, גם היא יוצרת מצבים לא הגיוניים של חוסר התאמות.

יריב לוין: העובדה שיש הסדר של ועדה ציבורית רק לחברי הכנסת והוא לא קיים לגבי נושאי המשרה האחרים, גם היא לא תקינה בעיני ולא נכונה.

יריב לוין: אני מקווה שנשכיל באיזשהו שלב לשנות את העניין הזה.

יריב לוין: אבל כרגע זאת המציאות שאנחנו מתמודדים אתה, ואני לפחות אמרתי, אני משתדל בתפקידי להיות פחות פופוליסט ופחות גיבור ולוותר על מה שאמורים לקבל אלה שיבואו ועל מה שמקבלים אלה שמקבלים דברים שאני לא זכאי להם.

יריב לוין: אני לא חושב שזאת חכמה.

מאיר שטרית: אני חושב שההצעה לפנינו היא הצעה טובה.

מאיר שטרית: זה חוסך המון כאב ראש גם לכנסת וגם לחברי הכנסת.

מאיר שטרית: צריך להגיש קבלות, חלק מהאנשים הם מבוגרים, מתעצבנים, מי צריך את זה?

מאיר שטרית: אני מבין שהכנסת מקצצת להם בהחזקה 25% מהעלות.

יגאל ביבי: וגם מס.

מאיר שטרית: וגם מטילים על זה מס.

<חיים אבידור: מס זאת עובדה.

<חיים אבידור: זה לא משנה באיזו שיטה תלך, המס הוא עובדה.

יגאל ביבי: 20 שנה לא היה מס, עכשיו יש מס.

רפאל פנחסי: היה מס, הכנסת שילמה את זה.

רפאל פנחסי: עכשיו מלבישים את זה על חברי הכנסת.

רפאל פנחסי: מורידים 25% וגם מחייבים במס.

מאיר שטרית: כאן לפחות כל כאב הראש הזה ייעלם.

מאיר שטרית: אני חושב שזה טוב לכנסת, זה טוב לחברי הכנסת.

מאיר שטרית: זאת ממש הטבה מכל הבחינות.

מאיר שטרית: לא הטבה שמתקנת יותר כסף.

מאיר שטרית: לפי התקנות של השרים, שר רשאי לקחת מזכירה עד שכר מסוים שתכתוב את הזיכרונות שלו.

מאיר שטרית: אני מכיר שר אחד שהיה מגיש כל שנה, לדעתי עד היום.

רפאל פנחסי: גילית לי.

רפאל פנחסי: לא ידעתי את הזכות הזאת.

<חיים אבידור: 25,000 שקל.

<ארבל אסטרחן: זה לא כל שר לשעבר.

<טובי חכימיאן: זה רק מי שזכאי ל-70% פנסיה.

רפאל פנחסי: יש לי 77%.

יריב לוין: מי שאין לו פנסיה, ישלם למזכירה.

יריב לוין: מי שיש לו פנסיה, אז נממן לו גם את המזכירה.

יריב לוין: זה פשוט נורא.

מאיר שטרית: אותו שר לשעבר היה מגיש בדיוק על הגרוש כל שנה דוח.

מאיר שטרית: פעם הייתי שר משפטים בוועדת השרים, ורציתי לראות את הזיכרונות.

מאיר שטרית: אני חושב שפרט לצ'קים לא היה שום זיכרון.

יריב לוין: בעידן של היום היו מעמידים אותו לדין אם הוא לא היה יודע להביא, ואולי גם בצדק.

יריב לוין: בסוף הוא היה צריך לכתוב זיכרונות אם הוא קיבל כסף בשביל זה.

מאיר שטרית: לכן, אדוני היושב-ראש, אתה צודק במה שאמרת קודם באופן הכללי.

מאיר שטרית: רק על עצמי לספר ידעתי.

מאיר שטרית: יושב פה יושב-ראש ועדת הכנסת לשעבר, רפאל פנחסי, שבהיותו יושב-ראש ועדת הכנסת ואני יושב-ראש הקואליציה העברנו את ההחלטה לגבי שני עוזרים, העברנו את ההחלטה לגבי לשכה פרלמנטרית.

רפאל פנחסי: אנחנו לא פחדנו ממה יכתבו בעיתון.

רפאל פנחסי: מחר עוטפים בזה דגים.

מאיר שטרית: תקציב קשר עם הציבור, הגדלנו את שכר חברי הכנסת.

מאיר שטרית: אלה דברים שעשיתי אז כחבר כנסת, גם בתמיכתו של יושב-ראש הוועדה, ולא פחדתי.

מאיר שטרית: אני חושב שהבעיה לצערי מתחילה מזה שחברי כנסת תוקפים את עצמם כדי למצוא חן ליום בעיני הציבור או בעיני העיתונות.

יריב לוין: אבקש להעביר את הפרוטוקול לחבר הכנסת שמעון סולומון.

מאיר שטרית: לכן אני חושב שההצעה שלפנינו היא בכל מקרה טובה.

מאיר שטרית: היא גם פוגעת בשכר חברי הכנסת, לשמחתם של כל העיתונאים והציבור, וגם פותרת את כל הבעיה של התכתובת והקבלות.

מאיר שטרית: זה באמת מיותר.

בועז טופורובסקי: מה אתה עושה עם ההצעה הראשונית שלך?

יריב לוין: יש הצעת חוק כתובה, מוכנה, שצריך לראות אם יש נכונות של כל ראשי הסיעות ללכת אליה בהסכמה רחבה.

יריב לוין: אם נישאר פה עדיין, אני בעד לנסות לקדם אותה.

יריב לוין: זאת הצעה שכבר גובשה, נכתבה, מוכנה.

אורי מקלב: אני רוצה להבין את ההצעה.

אורי מקלב: יש פה חברי כנסת לשעבר, אבל אין פה מי שמייצג חברי כנסת מהכנסת ה-17.

<ארבל אסטרחן: אני אפרט.

<ארבל אסטרחן: נתתי רקע קצר על מה המצב היום.

<ארבל אסטרחן: בפני הוועדה הציבורית עמדו שלושה נתונים שהיו רלוונטיים.

<ארבל אסטרחן: האחד זה נושא המיסוי.

<ארבל אסטרחן: בעוד שתשלומי העיתון היו ממוסים כל השנים, ומי מבין חברי הכנסת לשעבר שבחר לקבל את העיתון שילם גם את המס עבורו, תשלומי הטלפון, בשל טעות שלא הצלחנו עד הסוף להבין את מקורה, מוסו, זאת אומרת מס הכנסה קיבל את המס, אבל הכנסת גילמה את התשלום.

<ארבל אסטרחן: למרות שלא הייתה שום הוראה על זה.

<ארבל אסטרחן: כאשר הדבר הזה התברר, בדקנו את העניין והגענו למסקנה שהדין מחייב שהמס יוטל על המקבלים, וזה עבר גם אלינו לבדיקה של הלשכה המשפטית, וגם יצא איזשהו מכתב של היועץ המשפטי לכנסת.

<ארבל אסטרחן: זה היה דבר אחד, שהיה ברור שחברי הכנסת לשעבר שמקבלים את תשלומי הטלפון צריכים להתחיל לשלם מס.

<ארבל אסטרחן: דבר אחד היה בדיקת אחוזי הניצול.

<ארבל אסטרחן: התברר שמרבית חברי הכנסת לשעבר מנצלים פחות מחצי ממכסת התשלומים שמגיעה להם.

<ארבל אסטרחן: אני מדברת על הטלפונים.

<ארבל אסטרחן: בין היתר הדבר גם נובע מהירידה הדרסטית שהייתה בשנים האחרונות בתשלומי הטלפון.

<ארבל אסטרחן: כך שאם אדם יכול להגיע לעד 10,000 שקלים בשנה טלפון, שזה כולל גם טלפון בבית וגם טלפון נייד, אלה סכומים מאוד גבוהים.

מאיר שטרית: זה גם טלפון וגם פקס וגם אינטרנט.

<ארבל אסטרחן: נכון.

<ארבל אסטרחן: אבל עדיין אלה סכומים גבוהים.

<ארבל אסטרחן: ראינו שיש אחוזי ניצול נמוכים.

<ארבל אסטרחן: בין היתר אמרו לנו אנשי החשבות שזה גם נובע מכך שהתשלומים היו החזר הוצאות.

<ארבל אסטרחן: זאת אומרת, זה לא היה סכום שנכנס לחשבון, אלא הוחזר כנגד קבלות, והיו אנשים שלא הגישו קבלות.

<ארבל אסטרחן: בין אם זה אנשים מאוד מבוגרים שהתקשו לעשות את זה, או חשבו שזה כסף קטן ולא עשו את זה.

<ארבל אסטרחן: כך היה מצב שהיו אנשים שלא ניצלו בכלל את הזכות שלהם.

<ארבל אסטרחן: בשנת 2013 כ-24% כלל לא ניצלו את המכסה.

<ארבל אסטרחן: בערך 50% ניצלו פחות מ-50% מהמכסה.

יריב לוין: כמה ניצלו את כל המכסה?

אורי מקלב: 8%.

<ארבל אסטרחן: 8% ניצלו את מלוא המכסה, שכאמור משתנה.

מאיר שטרית: מי שהיה שר, כמוני למשל, זכאי לקבל שיחות טלפון.

<ארבל אסטרחן: נכון.

<ארבל אסטרחן: 260 שקלים בחודש.

מאיר שטרית: הנני מודיע, מאז שפרשתי מהממשלה, מעולם לא ביקשתי החזרי טלפון.

מאיר שטרית: אין סיבה, אני מקבל מהכנסת.

<ארבל אסטרחן: גם פה יש איזשהו שינוי.

אורי מקלב: הייתי בודק איך יש 8% שניצלו 10,000 שקלים בשנה.

<ארבל אסטרחן: 10,000 זה למי שכיהן עשר שנים.

<ארבל אסטרחן: זה יכול להיות פחות.

יגאל ביבי: רק לוותיקים ביותר יש 10,000.

אורי מקלב: מי שהיה קדנציה מהכנסת ה-17 פעם אחת, מקבל 1,000?

<ארבל אסטרחן: לא.

<ארבל אסטרחן: 1,000 כפול שנות כהונתו.

מאיר שטרית: גם כגזבר הסוכנות מגיעה לי החזקת טלפון מלאה, ומעולם לא ביקשתי.

מאיר שטרית: צריך לעשות דבר אחד בתיקון.

מאיר שטרית: מי שמקבל פנסיה ממקור ממשלתי - - -

יריב לוין: אל תדאג.

יריב לוין: אני מחכה שיגיע אלי מכתבו של חבר הכנסת מופז, עם היוזמה שלו לוותר, ואז נרחיב אותה.

מאיר שטרית: זה מה שאני אומר, צריך לקבוע שאי-אפשר לקבל שכר נוסף מלבד הכנסת.

יריב לוין: לא, אני מניח שהוא יוותר על כל שכרו הנוסף על מנת שנתיישר כולנו באותו מקום.

יריב לוין: אני רק מחכה שיגיע אלי המכתב ואז אפנה אליו באופן רשמי ואציע לו את היוזמה הזאת.

יריב לוין: האמן לי, חבר הכנסת שטרית, לא האמנתי שאוכל ליהנות מתפקידי כל כך.

יריב לוין: אבל כנראה שמזומנות לי פה כמה חוויות בזמן הקרוב.

רפאל פנחסי: בכל זאת אתה הולך להחליף אותו.

יריב לוין: אם נגיע לשם.

מאיר שטרית: היושב-ראש, אגב, אני לא רק נאה אומר, אני גם נאה מקיים.

מאיר שטרית: כשבאתי לכנסת כבר היו לי 60% פנסיה מהעירייה, ואני לא מקבל גרוש פנסיה.

יריב לוין: איך אתה מנהל את חייך כל כך טוב?

יריב לוין: כמה שאני מתאמץ, אני לא מתקרב לתוצאות האלה.

רפאל פנחסי: תיקנתם את זה ל-2%.

רפאל פנחסי: בזמננו היה 4%, קדנציה היה 20%.

רפאל פנחסי: רצו להיות טובים כלפי העיתונות.

יריב לוין: לא תיקנו כלום.

רפאל פנחסי: את השופטים השאירו.

רפאל פנחסי: שם הם עדיין ממשיכים לקבל 4%.

רפאל פנחסי: השופטים ממשיכים לקבל את הפנסיה הגבוהה.

רפאל פנחסי: רק את של חברי הכנסת הורידו.

<ארבל אסטרחן: לא.

<ארבל אסטרחן: השופטים עברו לפנסיה צוברת.

<חיים אבידור: אולי כדאי שתצא בקול קורא, שכאשר חברי כנסת יוצאים ביוזמות, הם קודם כל יבדקו אם היוזמה הזאת היא בת ביצוע בכלל.

<חיים אבידור: כי היא לא בת ביצוע.

יריב לוין: לו זה היה מתנהל כך, לא היה מה לכתוב בעיתונים.

אורי מקלב: אדוני היושב-ראש, יש חברי כנסת שהם אנשים צעירים, שיכולים אחרי עשר שנים להישאר ממש על המים.

אורי מקלב: בגיל צעיר, בלי שיש להם 20% פנסיה, אולי אחרי עשר שנים אבל פנסיה שהיא לא תקציבית, אלא צוברת, ושהוא מקבל אותה רק בגיל 60 או 65.

אורי מקלב: שלא נסתכל על זה כך.

אורי מקלב: יש לא מעט חברי כנסת מהקדנציה הקודמת שלא נבחרו.

בועז טופורובסקי: ואז מגיע שמעון סולומון.

אורי מקלב: היו בכנסת מפלגות של 20 חברי כנסת שנחתכו, והם נשארו על המים.

אורי מקלב: הם היום מתקשים בפרנסה שלהם, אין להם שום דבר.

יריב לוין: אנחנו נידרש בקרוב לסוגיה הזאת.

אורי מקלב: יש כנסות הרבה יותר צעירות והרבה יותר אנשים שבאים ממקומות אחרים, לא כאלה שבאים ממשרה של ראש עיר או מהצבא.

ירדנה מלר-הורוביץ: אבל הם יותר משכילים ויותר עם מקצועות ממה שהיה בעבר.

אורי מקלב: אבל מה יעשה משכיל שיש לו תואר ראשון בהנדסת מחשבים והוא בגיל 42 או 45.

אורי מקלב: מי יסתכל עליו בכלל?

אורי מקלב: עשר שנים הוא לא עבד במקצוע, מי יסתכל עליו?

אורי מקלב: אף אחד לא לוקח אותו בכלל, והוא גם לא יכול להיות אפילו בודק תוכניות.

מאיר שטרית: המחשבה בציבור היא שחבר כנסת שמשרת שנה אחת, יש לו פנסיה לכל החיים, ורכב צמוד.

מאיר שטרית: זה הכול מתחיל מחברי הכנסת.

<חיים אבידור: אני נתקל במצבים ששואלים אותי ואני צריך להכחיש את זה.

<ארבל אסטרחן: הנתון הרביעי שהיה בפני הוועדה היה העובדה שיש אנשים שכיהנו גם כחברי כנסת וגם כשרים וזכאים לתשלומי טלפון כפולים.

<ארבל אסטרחן: בהחלטת שרים יש הוראה שלא יהיה כפל, ובהחלטת חברי כנסת לא הייתה הוראה.

<ארבל אסטרחן: על רקע כל הדברים האלה, אגיד מה המליצה הוועדה הציבורית.

רפאל פנחסי: לאחר שאת תסיימי אני אנמק וחברי הוועדה יחליטו.

רפאל פנחסי: מה שיחליטו, מקובל גם עלינו.

רפאל פנחסי: אבל זה צריך להיות גם מקובל עליכם.

רפאל פנחסי: לכן מביאים את זה לדיון, שכל אחד יגיד את הצד שלו.

<ארבל אסטרחן: אין שום בעיה.

<ארבל אסטרחן: זה היה הרקע של הדברים.

<ארבל אסטרחן: מה מציעה הוועדה הציבורית?

<ארבל אסטרחן: אני מזכירה כאן את המהלך הזה שאנחנו נמצאים בו, למרות שהוועדה כבר הייתה בו, שהוועדה מגישה המלצה.

<ארבל אסטרחן: אם ועדת הכנסת מקבלת אותה, היא מקבלת תוקף של החלטה.

<ארבל אסטרחן: אם ועדת הכנסת לא מקבלת אותה, זה חוזר לוועדה הציבורית להמלצה נוספת.

<ארבל אסטרחן: מה שמומלץ זה כך.

<ארבל אסטרחן: אני מתחילה עם הטלפונים ואחר כך נדבר על העיתון.

<ארבל אסטרחן: חברי הכנסת לשעבר לא יידרשו להגיש יותר קבלות, אלא יקבלו תשלום עבור תשלומי הטלפון.

יגאל ביבי: כמו ראשי ערים, כמו שרים.

<ארבל אסטרחן: נכון.

<ארבל אסטרחן: הסכום יופחת בכ-25% לעומת מה שקיים היום, וכמו שאמרתי, ימוסה.

<ארבל אסטרחן: כלומר, הזכאות השנתית תהיה 750 שקל על כל שנת כהונה, עד 7,500 שקל.

יגאל ביבי: חלק קטן.

יגאל ביבי: הרוב הם חצי מזה.

<ארבל אסטרחן: בסדר.

<ארבל אסטרחן: כל אחד לפי שנות הכהונה שלו.

<ארבל אסטרחן: אני אומרת את הסכומים.

<ארבל אסטרחן: זה יחול על כל חברי הכנסת לשעבר, אבל לא יחול שינוי בתקופת הזכאות.

<ארבל אסטרחן: כלומר, מי שזכאי לשנה יישאר לשנה, מי שזכאי לכל החיים יישאר לכל החיים.

<ארבל אסטרחן: הסכום הזה יעודכן כל שנה לפי השינוי במדד תעריפי התקשורת, שזה המדד שלפיו משתנים גם תעריפי הטלפון של חברי הכנסת המכהנים.

<ארבל אסטרחן: כמו שאמרתי, לא יצטרכו להגיש קבלות, אלא מי שמקבל פנסיה זה יצטרף לו לתלוש הפנסיה, מי שמקבל לכל החיים ולא מקבל פנסיה, שיש מעטים כאלה, יקבל את זה בשני תשלומים, בינואר וביולי.

<ארבל אסטרחן: ומי שבפנסיה צוברת, זאת אומרת חברי הכנסת החדשים יותר, יקבלו תשלום חד-פעמי של שנה עם סיום הכהונה שלהם בכנסת.

אורי מקלב: למה?

<ארבל אסטרחן: חבר כנסת שזכאי לשנה, הוא לא מקבל מהכנסת פנסיה.

<ארבל אסטרחן: אין תלוש שאפשר להוסיף לו.

<ארבל אסטרחן: אז הוא יקבל עם סיום הכהונה שלו תשלום לשנה מראש.

אורי מקלב: למה הוא לא יקבל את זה כל שנה?

<ארבל אסטרחן: כי הוא זכאי לשנה.

יריב לוין: אגיד לך למה, כי אלה שזכאים לכל החיים החליטו שאלה שאחריהם יהיו זכאים רק לשנה.

יגאל ביבי: זה כל כך נכון מה שאתה אומר.

יגאל ביבי: זאת שערורייה.

יגאל ביבי: צריך לבטל את זה.

<ארבל אסטרחן: מי שהתחיל מהכנסת ה-17, כמו שאמרתי, זכאי לשנה.

<ארבל אסטרחן: לכן הוא יקבל עם סיום הכהונה את הסכום לשנה.

<ארבל אסטרחן: אגב, אם חבר כנסת מפסיק לכהן בכנסת אבל מתמנה לשר, הוא לא יהיה זכאי לתשלום הזה כל עוד הוא שר.

<ארבל אסטרחן: אגב, יש כאן גם הוראה שאם חבר כנסת חלילה ימות באותה שנה, חלילה, שאריו לא יצטרכו להחזיר.

<ארבל אסטרחן: זאת גם איזושהי הבהרה.

<ארבל אסטרחן: הוראה נוספת מדברת על מי שהיה חבר כנסת ושר, ופה מוצע לקבוע שהוא לא יהיה זכאי לתשלום גם כחבר כנסת לשעבר וגם כשר לשעבר, אלא הוא יצטרך לבחור.

<ארבל אסטרחן: זאת בדרך כלל תהיה בחירה פשוטה, כי הוא ילך לגבוה מביניהם שאם הוא היה שנים רבות בכנסת זה בדרך כלל יהיה מהכנסת.

יגאל ביבי: עוד פעם מקצצים?

יגאל ביבי: כל הזמן מקצצים.

מאיר שטרית: זה מה שצריך לתקן, להעביר את הגמלאות של השרים לכנסת.

מאיר שטרית: אני נלחם על זה כבר שנה.

מאיר שטרית: כל מה שצריך זאת תקנה של שר האוצר.

<ארבל אסטרחן: לגבי המנוי לעיתון, מוצע שגם כאן חברי הכנסת לשעבר לא יצטרכו לעשות מנוי ולהעביר את זה לכנסת וכו', אלא יהיה סכום שישולם באותו אופן שציינתי קודם.

<ארבל אסטרחן: הסכום הזה ייקבע על-ידי חשב הכנסת לפי המחיר הממוצע של מנוי חודשי לשני העיתונים היומיים הנפוצים בארץ שיש להם שירות מנויים יומי בתשלום בעד עיתון והפצה.

<ארבל אסטרחן: החשב יקבע את הסכום הזה ויעביר אותו לחברי הכנסת שירצו.

<ארבל אסטרחן: גם סכום זה ממוסה.

<ארבל אסטרחן: דבר אחרון הוא עניין התחילה של כל ההוראות האלה.

<ארבל אסטרחן: ההמלצה של הוועדה הציבורית הוגשה בחודש מאי, ולכן בזמנו ההמלצה הייתה שלעניין הטלפונים, התחילה תהיה מ-2014.

<ארבל אסטרחן: לכן חשב הכנסת בזמנו עיכב את התשלומים של הזכאים בתיאום עם הוועדה הציבורית, כי חשב שהעניין הזה יבוא לוועדת הכנסת ויחול.

<ארבל אסטרחן: מאחר שזה התעכב ורבים מחברי הכנסת לשעבר לחצו להתחיל לקבל את התשלומים של 2014, החשב שילם כבר את התשלומים של 2014 למי שהגיש חשבוניות.

יגאל ביבי: הרוב לא הגישו.

<ארבל אסטרחן: שיגישו.

<ארבל אסטרחן: אין בעיה.

<ארבל אסטרחן: לכן מה שמוצע הוא שהתחילה תהיה ב-1 בינואר 2015 לגבי הטלפון ולגבי העיתון, ועד 31 במרס תינתן אפשרות למי שהיה שר או חבר כנסת להודיע את המקור שממנו הוא מעדיף לקבל את התשלומים.

<ארבל אסטרחן: הדבר הזה הוא השינוי היחיד.

<ארבל אסטרחן: כל יתר הדברים כתובים כאן בהמלצות הוועדה.

רפאל פנחסי: אדוני היושב-ראש, חברי כנסת נכבדים, אני חושב שהיועצת המשפטית הסבירה והבהירה את כל ההמלצות של הוועדה הציבורית.

רפאל פנחסי: אנחנו בהחלט מקבלים אותן, למרות שיש פה הרבה קיצוצים של זכויות מוקנות שמורידים לנו.

רפאל פנחסי: בתוך עמנו אנחנו יושבים, אנחנו לא רוצים להיכנס לעימותים.

רפאל פנחסי: אבל השינוי שעכשיו היועצת המשפטית רוצה לעשות לפי המלצת החשבות – אני חושב שזה שינוי לרעה.

רפאל פנחסי: לא צריך לקבל את זה.

רפאל פנחסי: מאחר שהמלצת הוועדה היא מה-1 בינואר 2014, יש הרבה חברי כנסת לשעבר שלא שמרו את החשבוניות וזרקו אותן, והיום פתאום אומרים לנו להביא את החשבוניות.

רפאל פנחסי: אנחנו מבקשים לקבל את המלצת הוועדה ככתבה וכלשונה.

רפאל פנחסי: התחולה תחול אותו דבר.

רפאל פנחסי: מי שהגיש חשבוניות, ימשיך את החשבוניות שלו וישלים לשנה.

רפאל פנחסי: מי שלא הגיש חשבוניות והוא רוצה, שתהיה לו בחירה האם להגיש חשבוניות או האם לקבל את זה כמו שהוועדה המליצה.

רפאל פנחסי: כי פנו אלי הרבה חברים ואמרו שהם לא שמרו את החשבוניות, ואני אחד מהם.

רפאל פנחסי: זרקתי את כל החשבוניות, והיום אני נמצא בסוף דצמבר.

רפאל פנחסי: אז מה נאמר לי בחשבות?

רפאל פנחסי: לך לחברה, לך ל"הוט", לך ל"בזק", לך ל"פלאפון".

רפאל פנחסי: למה להקשות עלינו?

רפאל פנחסי: אנחנו רוצים לעזור לחשבות, וזה באמת מקל עליהם שנותנים סכום חד-פעמי, מורידים לנו 25%, נותנים את המיסוי עלינו.

רפאל פנחסי: זה כמעט 50% פחות ממה שהיה מגיע לנו, ואנחנו מקבלים את הדין.

רפאל פנחסי: אבל את התחולה של שנת 2014 אנחנו מבקשים שמאחר שההמלצה של הוועדה היא מה-1 בינואר 2014, לקבל את זה כפי ההמלצה של הוועדה.

<ארבל אסטרחן: מי שכבר הגיש חשבוניות?

רפאל פנחסי: מי שהגיש, לא יקבל.

רפאל פנחסי: אז הוא יגיש את ההמשך של השנה.

רפאל פנחסי: תהיה קצת יותר עבודה בחשבות, אז יעבדו קצת יותר.

יריב לוין: תשלימי למי שלא הגיש חשבונות עד מלוא הסכום את היתרה.

<חיים אבידור: זה לא יכול להיות.

מאיר שטרית: כדי למנוע תקלה, אדוני היושב-ראש, יש לי הצעה יותר פשוטה.

מאיר שטרית: מי שהגיש חשבון בתחילת השנה, הוא צמוד לחשבונות.

מאיר שטרית: מי שלא הגיש חשבון בכלל, יקבל את מלוא הסכום.

רפאל פנחסי: זאת גם הייתה ההצעה שלי, חבר הכנסת שטרית.

<ארבל אסטרחן: אבל אז מי שהגיש נפגע, כי יכול להיות שמישהו שהגיש הגיש 1,000, ולפי זה מגיע לו 7,500.

רפאל פנחסי: הייתה לו ברירה לא להגיש.

רפאל פנחסי: מישהו הכריח אותו להגיש?

<ארבל אסטרחן: ההחלטה הזאת לא הייתה בתוקף.

רפאל פנחסי: אם את רוצה לשלם גם להם יותר, אני לא מתנגד.

רפאל פנחסי: אבל את לא יכולה להעניש אותנו, קבוצה גדולה מאוד, של כמעט 80% שלא הגישו חשבוניות, שעכשיו אנחנו נתחיל לחפש חשבוניות.

רפאל פנחסי: זה יהיה קצת יותר עבודה לחשבות, אז יעבדו קצת.

<חיים אבידור: זה לא עניין של עבודה בכלל, ועבודה זה לא פרמטר פה.

<חיים אבידור: מה שקורה, אנחנו רצינו להפעיל את הנושא הזה בשנת 2014.

<חיים אבידור: העסק הזה התעכב מסיבות שונות.

<חיים אבידור: בהתחלה הצעתי לעצור את התשלומים.

<חיים אבידור: אחרי שראיתי שזה מתעכב, אמרתי שנתחיל לשלם עד 75%.

<טובי חכימיאן: גם בלחץ של הגמלאים שביקשו להתחיל לשלם.

<חיים אבידור: בדיוק.

<חיים אבידור: שילמנו עד 75%.

<חיים אבידור: כשהעסק הזה התעכב כבר והגענו לסוף השנה, והגמלאים אמרו שהם לא מוכנים לספוג את הדבר הזה, נתתי הנחיה להשלים ל-100%.

<חיים אבידור: ישנם הרבה חברי כנסת שקיבלו כבר 100%.

<חיים אבידור: אנחנו לא יכולים בדצמבר לקבל החלטה שתקפה לינואר.

<חיים אבידור: זה נראה לי קצת הזוי.

<טובי חכימיאן: הרבה מאוד חברי כנסת לשעבר הגישו חשבוניות.

<טובי חכימיאן: הרוב הגישו חשבוניות.

יריב לוין: מעיד על עצמו חבר הכנסת פנחסי, ואני מניח שהוא לא היחיד בעניין הזה, שהוצג לו איזשהו מצג שאומר שהדבר הזה או-טו-טו מאושר והוא יכול לשכוח מהקבלות ומהחשבוניות.

<חיים אבידור: אני לא יודע מאיפה הדבר הזה.

רפאל פנחסי: יושב פה יושב-ראש הגמלאים והוא אמר לנו בהנחיה.

יריב לוין: אני לא רואה מה הבעיה עם הדבר הזה.

אורי מקלב: הרי אומר החשב כאן שבסך הכול מדובר על מיעוט.

אורי מקלב: הרוב הגישו.

אורי מקלב: אז מה כבר עשינו פה?

<טובי חכימיאן: ההוראה אומרת שמי שהיה שר וחבר כנסת צריך לבחור.

<טובי חכימיאן: יש שרים שקיבלו לאורך כל שנת 2014 ממנהל הגמלאות, ואז מה עושים?

<טובי חכימיאן: איך הם יכולים להחזיר?

רפאל פנחסי: תתמודדי עם זה משפטית.

רפאל פנחסי: בואו נעשה ישיבה.

רפאל פנחסי: את לא יכולה להלקות אותנו שלוש פעמים, גם להוריד 25%.

רפאל פנחסי: את יודעת שאני הייתי בין המתנגדים, כשר התקשורת לשעבר, כי אלה זכויות מוקנות.

רפאל פנחסי: אבל בכדי לא לעצור את העגלה הסכמתי אתכם שאני אמליץ בפני חבריי.

רפאל פנחסי: כחבר בצוות ההנהלה של גמלאים לשעבר תקפו אותנו למה ויתרנו על 25%, למה מיסוי עלינו ולא עליכם.

רפאל פנחסי: בכל זה אנחנו הולכים לקראתכם, אבל את התחולה, שאנחנו הודענו בישיבת ההנהלה שלא צריך לשמור קבלות, יהיה רטרואקטיבית מתחילת השנה.

רפאל פנחסי: היושב-ראש פה, זה נכון או לא?

יגאל ביבי: נכון.

רפאל פנחסי: למה עכשיו להקשות לנו את החיים?

רפאל פנחסי: איך אנחנו נופיע בפניהם?

מאיר שטרית: מי שקיבל כשר ויקבל עכשיו כחבר כנסת, יקזזו לו את מה שקיבל כשר.

מאיר שטרית: שיבחר מה שהוא רוצה.

רפאל פנחסי: את יכולה את הקטע הזה של שר להשאיר שנה אחת, אז הוא נהנה.

רפאל פנחסי: כמו שהוא נהנה 50 שנה, ייהנה גם השנה.

רפאל פנחסי: התחולה של השרים תהיה מה-1 2015.

רפאל פנחסי: את אמרת קודם שאם לא מקבלים את זה, זה חוזר לוועדה.

רפאל פנחסי: אז למה לך כן מותר לשנות?

<ארבל אסטרחן: כי זה על דעתם.

רפאל פנחסי: אולי גם מה שאני מבקש יהיה על דעתם?

רפאל פנחסי: הם לא שמעו אותי.

<ארבל אסטרחן: אין בעיה.

רפאל פנחסי: כשהופענו בוועדה של גרוניס בהתחלה, הוא קיבל שצריך שלושה טלפונים, אחד לפקס ואחד לאינטרנט ואחד לטלפון בבית.

רפאל פנחסי: כי בהתחלה ההמלצה לא הייתה כך.

רפאל פנחסי: בשביל לקבל החלטה הוא צריך לשמוע את שני הצדדים.

רפאל פנחסי: אתם הופעתם.

רפאל פנחסי: לכן אנחנו מקבלים את זה ככתבו וכלשונו.

רפאל פנחסי: את התחולה שהם המליצו אנחנו מבקשים לאמץ.

אברהם מיכאלי: הנושא מובן ויש היגיון רב בדברים האלה.

<ארבל אסטרחן: חיים, האם זה אפשרי מה שמתבקש פה?

אברהם מיכאלי: הכול אפשרי.

אברהם מיכאלי: השאלה מה הטכניקה.

רפאל פנחסי: זה צמוד להחלטת הוועדה.

<ארבל אסטרחן: אין בעיה.

<ארבל אסטרחן: אני פתאום אומרים פה שחלק יהיה מ-2014, חלק יהיה מ-2015.

<ארבל אסטרחן: זה לא כך.

<ארבל אסטרחן: כותבים פה החלטה, הדברים צריכים להיות מסודרים.

<חיים אבידור: המכתב לוועדה הוגש בסוף מאי.

<חיים אבידור: מחודש מאי עוד לא שילמתי שקל לאף אחד.

יריב לוין: מאה אחוז, אבל לא משנה.

יריב לוין: אנחנו עכשיו במצב נתון.

יריב לוין: אני מציע שכך יהיה, ואם יתברר פתאום שהשמים נפלו, אז תהיה רביזיה ונעשה דיון נוסף.

יריב לוין: אני לא רואה בזה בעיה.

<ארבל אסטרחן: אם מישהו הגיש איזשהו חשבון, הוא יקבל על החשבוניות.

<ארבל אסטרחן: אנחנו מדברים על 2014.

<ארבל אסטרחן: מי שלא הגיש אף חשבון על 2014, יקבל - - -

רפאל פנחסי: יקבל לפי הוותק שלו, כמה שמגיע לו.

<ארבל אסטרחן: יש פה פגיעה חמורה באלה שהגישו חשבון.

יריב לוין: נוכח ההערה הזאת, ההחלטה תהיה כזאת: מי שהגיש חשבונות ולא הגיע לתקרה, תושלם לו התקרה עד הסכום שקבענו.

יריב לוין: מי שלא הגיש חשבונות, יוכל ללכת לפי התקרה מראש.

יריב לוין: אלה שהגישו חשבונות והגישו חשבונות על-פי ההסדר שהיה נוהג עד עכשיו וקיבלו קצת יותר, הם ייהנו מזה השנה, מכיוון שהם יכלו להמשיך לפי ההסדר הקיים.

יריב לוין: אי-אפשר לשנות להם אותו דקה לפני סוף השנה.

יריב לוין: זה הכול.

יגאל ביבי: אני רוצה להבין מה שאמרת, חבר הכנסת לוין.

יגאל ביבי: מי שלמשל הגיש חשבון על מאה שקלים, ישלימו לו לתקרה.

יגאל ביבי: ישלימו לכולם לתקרה.

יריב לוין: כי זה המצב, כי אנשים לא ידעו איפה הם חיים פה.

<ארבל אסטרחן: לגבי השרים זה יהיה מה-1 בינואר 2015, עם אפשרות להודיע עד 31 במרס.

<ארבל אסטרחן: העיתון הוא מה-1 בינואר 2015.

יריב לוין: אני רוצה לומר משפט לפרוטוקול, שאני חושב שהוא חשוב.

יריב לוין: כפי שיודעים בוועד החכ"לים, אני לא חי בשלום עם ההמלצה הזאת.

יריב לוין: הסיבה היא שכמו שאמר כאן בצדק חבר הכנסת לשעבר פנחסי, אני חושב שהשיטה הזאת שבה אנחנו בדיעבד לוקחים זכויות, אפילו אם זה מאדם אחד, זה בכלל לא ברשות ולא בסמכות ולא יכול להיות.

יריב לוין: וגם אם זה מיטיב עם מאה ופוגע בעשרה, אני חושב שזה לא בסדר ולא תקין.

יריב לוין: הדבר הזה מתעכב, משום שאני פניתי לוועדה הציבורית וביקשתי ממנה שתאפשר שני מסלולי בחירה.

יריב לוין: שחבר כנסת שירצה להמשיך במסלול הקיים, יוכל, ואחרים ילכו.

יריב לוין: ואז הרוב המוחלט ילכו למסלול, וזה יפתור את הבעיות הטכניות שגם החשבות סובלת מהם וגם חבר הכנסת לשעבר, ולא יפגע בזכויות של אלה שנוח להם להישאר במסלול הקיים.

יריב לוין: הבקשה הכל כך אלמנטרית הזאת נדחתה על-ידי הוועדה הציבורית, לצערי הרב.

יריב לוין: אני מוכרח לומר שאחרי התלבטות מאוד גדולה, ובעיקר בלחצו של הוועד, הבאתי את העניין הזה, למרות שאני באופן אישי מאוד לא שלם אתו, ואני אומר לפרוטוקול מראש שאני אמנע בהצבעה.

יריב לוין: אני לא אצביע בעד ההסדר הזה, משום שאני לא רוצה, לפחות באופן אישי, להיות שותף לפגיעה בזכויות, גם אם אחרים נהנים וגם אם אנחנו מבינים בסוף את כל מערך השיקול פה.

יריב לוין: אני חושב שזה להוסיף עוד נדבך בתהליך שהוא תהליך מאוד בעייתי בעיני.

אורי מקלב: אם אתה נמנע ואתה לא מצביע בעד, אז למה לעשות כך?

יריב לוין: בא ועד חברי הכנסת לשעבר ואומר: אל תחסום אותנו, אל תעמוד בפנינו, תביא את זה לוועדה.

יריב לוין: אל תכשיל את זה, כי זה טוב לנו.

יריב לוין: זה בסדר.

יריב לוין: מאחר שאני באופן שיטתי לא מוכן לתת יד לפגיעה בזכויות, אני חושב שזה לא נכון לעשות כך, כך אני נוהג.

אורי מקלב: אתה לא קורא לנו לעשות כך?

יריב לוין: לא קורא לכם שום דבר.

יריב לוין: אני רק אומר לפרוטוקול מראש, כדי שאחר כך לא תשאלו למה נמנעתי.

<חיים אבידור: הנושא של העבודה של החשבות לא הייתה פרמטר.

<חיים אבידור: זה שזה מקל, אין שום ספק שזה מקל.

יריב לוין: זה ברור, למרות שזה גם בסדר.

יריב לוין: גם אתם אין צורך שתעבדו סתם עבודת סרק.

<חיים אבידור: מה שעמד פה זה הוועד שהסתכל באופן כולל על כל החברים של חברי הכנסת לשעבר וראה את ההתפלגות ואז הוא החליט, ואני יכול להגיד שחלק מחברי הוועד נפגעים מההחלטה הזאת.

<חיים אבידור: בכל אופן הם הסתכלו באופן כולל והם ביקשו לעשות את זה על מנת שכולם יקבלו.

יריב לוין: לכן הדיון מתקיים ולכן יש הצבעה.

יריב לוין: מי בעד לקבל את המלצות הוועדה הציבורית, בכפוף לאותו תיקון טכני שהבהיר את מה שקורה בתקופת המעבר הנוכחית?

יריב לוין: מי נגד?

יריב לוין: מי נמנע?

יריב לוין: בעד – 4

יריב לוין: נמנעים – 1

יריב לוין: ארבעה בעד, אין נגד, נמנע אחד.

יריב לוין: לפיכך ההמלצות אושרו.

נסים זאב: אני מבקש שיירשם בפרוטוקול שאני הסכמתי אבל אין לי זכות הצבעה.

יריב לוין: תודה רבה, חברי הכנסת לשעבר ביבי ופנחסי, לחשב ולטובי.

יריב לוין: בקשת הממשלה להקדמת הדיון בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה) התשע"ה-2014 מ/904 לפני הקריאה הראשונה>

יריב לוין: אנחנו עוברים לנושא הבא, בקשת הממשלה להקדמת הדיון בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה) התשע"ה-2014 מ/904 לפני הקריאה הראשונה.

יריב לוין: נדמה לי שחשיבות החוק הזה ברורה.

יריב לוין: העובדה שצריך לחוקק אותו לפני שיהיה צורך לשחרר, לסגור את אותם מתקני שהייה, הוא ברור.

יריב לוין: ולכן אני חושב שלא יכולה להיות מחלוקת על הצורך במתן הפטור.

יריב לוין: השאלה היחידה היא האם יש לנו הקוורום הדרוש.

מאיר שטרית: יש.

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 6

יריב לוין: נמנעים – אין

יריב לוין: פה אחד.

יריב לוין: אין מתנגדים, אין נמנעים.

יריב לוין: זה אושר.

יריב לוין: תודה רבה.